之後既唐朝皇帝，冊封妃子既時候用既封號就用返貴妃、淑妃、德妃、賢妃。但係，因為唐朝喺代宗李豫到懿宗李漼呢十代皇帝其間，除咗德宗李适喺貴妃王氏死之前，冊封咗做皇后以外，唐朝皇帝長期都無冊立皇后既傳統，只係以四妃「攝六宮事」，所以佢哋雖然實則上係署任皇后既職務，但係名份上佢哋仍然只係妾，如果下一任皇帝唔係佢哋生既，並唔一定會俾新皇帝尊稱做皇太后，死咗之後亦唔會追封諡號，所以佢哋亦唔係下任皇帝名義上既「嫡母」。